***Prijedlog ugovora – Prilog 5.***

**OPĆINA KLOŠTAR PODRAVSKI** sa sjedištem u Kloštru Podravskom, Trg kralja Tomislava 2, zastupan po načelniku Siniši Pavloviću, OIB: 89238941129

(u nastavku teksta: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(u nastavku teksta: Izvođač)

zaključili su dana \_\_\_\_\_\_\_\_\_\_\_\_ 2018. godine u Kloštru Podravskom

**UGOVOR**

**o izvođenju radova na rekonstrukciji ceste Prugovac-Kozarevac**

**PREDMET UGOVORA**

**Članak 1.**

Ugovorne strane suglasno utvrđuju da je na temelju provedenog otvorenog postupka javne nabave za predmet: Rekonstrukcija ceste Prugovac-Kozarevac, evidencijski broj nabave: EV: 1/18, Naručitelj Odlukom o odabiru KLASA:\_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_ 2018. godine odabrao najpovoljnijeg ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sukladno objavljenim kriterijima za donošenje odluke o odabiru te uvjetima i zahtjevima iz dokumentacije o nabavi.

**Članak 2.**

Naručitelj ustupa, a Izvođač se obvezuje da će prema odredbama Ugovora, uvjetima iz svoje ponude broj \_\_\_\_\_\_\_ od \_\_\_\_\_\_\_\_\_ godine dostavljenoj na postupak javne nabave iz članka 1. ovog Ugovora, projektnoj dokumentaciji i ugovorenim troškovnikom, a koji dokumenti su sastavni dio ovog Ugovora, te važećim propisima o gradnji, tehničkim propisima, posebnim propisima te pravilima struke izvesti radove na rekonstrukciji ceste Prugovac-Kozarevac.

Izvođač je dužan izvršavati Ugovor s dužnom pažnjom, odnosno pažnjom dobrog stručnjaka te učinkovito i u skladu s načelom savjesnosti i poštenja. Izvođač je dužan uredno i savjesno izvršiti obveze određene primjenjivim propisima o gradnji te se prilikom izvršavanja Ugovora dužan pridržavati svih zakonskih i podzakonskih propisa na snazi u Republici Hrvatskoj.

**CIJENA I PLAĆANJE IZVEDENIH RADOVA**

**Članak 3.**

Izvođač odgovara za točnost i potpunost svoje ponude te je prilikom njezinog podnošenja bio dužan uzeti u obzir sve što je potrebno za uredno izvršenje ugovornih obveza te u ponuđenu cijenu uključiti sve troškove povezane s urednim izvršenjem predmeta nabave.

Izvođač se obvezuje izvršiti obveze iz članka 2. ovog Ugovora za ugovorenu cijenu koja iznosi:

**\_\_\_\_\_\_\_\_\_\_\_\_\_\_\_ kn (bez PDV-a)**

(slovima: \_\_\_\_\_\_\_\_\_\_\_\_\_\_\_\_\_\_)

**\_\_\_\_\_\_\_\_\_\_\_\_\_\_\_ kn (s PDV-om)**

(slovima: \_\_\_\_\_\_\_\_\_\_\_\_\_\_\_\_\_\_)

Konačna cijena radova utvrdit će se temeljem odredbi Ugovora prema stvarno izvedenim količinama radova ovjerenih u građevinskoj knjizi i jediničnim cijenama iz ugovornog troškovnika.

**Članak 4.**

Izvođač nema pravo na isplatu predujma.

**Članak 5.**

Ugovorene jedinične cijene su nepromjenjive.

Ugovorna cijena neće se mijenjati zbog promjene cijene elemenata temeljem kojih je određena cijena, osim u slučaju kada je tako određeno prisilnim zakonskim odredbama.

**Članak 6.**

Naručitelj vrši plaćanja na bankovni račun kojeg je Izvođač naveo u svojoj ponudi.

Plaćanje se vrši temeljem računa/situacije koji sadrže sve potrebne elemente i popratnu dokumentaciju, a ukoliko ne sadrže navedeno, Naručitelj ili Nadzorni inženjer će o istom obavijestiti Izvođača i zatražiti dostavu ispravnog računa/situacije i dokumentacije koja nedostaje. Izvođač je dužan izvršiti potrebne ispravke i dopune u roku od 15 dana od primitka takvog zahtjeva.

**Članak 7.**

Izvedeni radovi obračunavat će se na osnovi izmjere stvarno izvedenih količina radova, te sukladno količinama ovjerenim u građevinskoj knjizi, po jediničnim cijenama iz Ugovora.

Izvedene i ovjerene radove Izvođač će obračunavati putem privremenih situacija i okončane situacije. Privremene situacije Izvođač ispostavlja Nadzornom inženjeru u 6 primjeraka najkasnije do 15-og u mjesecu za radove izvedene u proteklom mjesecu. Vrijednost izvedenih radova na privremenoj situaciji Nadzorni inženjer ovjerava i dostavlja Naručitelju u roku od 7 dana od dana primitka. Naručitelj će privremenu situaciju ovjeriti u roku od 7 dana od dana primitka i tako ovjerenu situaciju platiti Izvođaču u roku do 60 dana od dana ovjere.

Naručitelj neposredno plaća podizvoditelje za izvedene radove, a temeljem situacije podizvoditelja koju je Izvođač dužan priložiti uz svoju situaciju. Priloženu situaciju podizvoditelja Izvođač je dužan prethodno potvrditi.

**POČETAK I ROK ZAVRŠETKA RADOVA**

**Članak 8.**

Rok počinje teći danom uvođenja u posao (konstatirat će se zapisnički i upisom u Građevinski dnevnik), a završava primopredajom radova.Uredno izvedeni radovi potvrđuju se Zapisnikom o primopredaji ovjerenim od strane sudionika primopredaje, a kojim se potvrđuje da su svi ugovoreni radovi izvedeni bez primjedbi, odnosno da su svi nedostaci uočeni prilikom primopredaje otklonjeni.

Izvođač se obvezuje izvesti radove najkasnije u roku od 9 mjeseci od uvođenja u posao.

**Članak 9.**

Izvođač je obvezan u roku od 20 dana od dana uvođenja u posao dostaviti Nadzornom inženjeru detaljan plan izvođenja radova (vremenski plan).

Ako Izvođač odstupa od izvođenja radova i rokova iz vremenskog plana dužan je dostaviti Nadzornom inženjeru ažurirani vremenski plan gdje se navode izmijenjene metode i radnje koje Izvođač predlaže kako bi se ubrzalo napredovanje i postiglo dovršenje unutar ugovorenog roka.

**KONTAKTI UGOVORNIH STRANA**

**Članak 10.**

Ugovorne strane će odrediti osobe ovlaštene za komunikaciju ugovornih strana.

Komunikacija između ugovornih stranaka odvijat će se putem pošte, telefona, telefaksa, elektroničke pošte ili osobne dostave pismena.

Pismena od čijeg primitka sukladno ovom Ugovoru teče rok te pismena kojima se izdaju obavijesti, zahtjevi, odobrenje, potvrda, moraju se uputiti na dokaziv način, odnosno na način da ugovorna strana koja je uputila pismeno raspolaže dokazom da je ugovorna strana kojoj je pismeno upućeno isto zaprimila.

**OSIGURANJE**

**Članak 11.**

Izvođač je dužan ugovoriti osiguranje gradilišta za vrijeme izvođenja radova i osiguranje od odgovornosti prema trećima, koje pokriva bilo kakvu štetu radnika Izvođača ili trećih osoba za slučaj nesreće sve do dana preuzimanja radova. Djelatnici Naručitelja kao i sam Naručitelj smatraju se trećim osobama u smislu odgovornosti Izvođača za štetu koju pretrpe te osobe od djelatnosti koju obavlja Izvođač, odnosno od njegove opasne stvari. Izvođač je obvezan police osiguranja vinkulirati u korist Korisnika. Izvođač se obvezuje dostaviti Naručitelju police u roku od osam dana od dana početka radova. Ako Izvođač ne dostavi police osiguranja u navedenom roku, Naručitelj ima pravo raskinuti Ugovor.

Polica osiguranja za osiguranje gradilišta za vrijeme izvođenja radova mora odgovarati iznosu ugovorene vrijednosti radova. Polica osiguranja za osiguranje od odgovornosti prema trećima iznosi 200.000,00 kn bez agregatnog limita, po štetnom događaju.

**GRADILIŠTE**

**Članak 12.**

Izvođač je odgovoran za sigurnost i stabilnost svih aktivnosti na gradilištu te metoda građenja, te je dužan poduzeti mjere za uređenje gradilišta predviđene važećim propisima o gradnji.

Izvođač je obvezan o svom trošku snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina, kao i troškove privremenog prava prolaza koje mu je potrebno, uključujući troškove pristupa gradilištu.

Tijekom izvođenja radova, Izvođač će paziti da na gradilištu nema nepotrebnih stvari i uklonit će svu nepotrebnu mehanizaciju ili višak materijala. Izvođač će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni. Nakon završetka radova, Izvođač će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova te će gradilište ostaviti čistim i u dobrom stanju.

**PROUČAVANJE TEHNIČKE DOKUMENTACIJE**

**Članak 13.**

Potpisom Ugovora Izvođač potvrđuje da je proučio svu tehničku dokumentaciju koja je bila dio dokumentacije o nabavi. Ostalu raspoloživu projektnu i drugu dokumentaciju temeljem koje se izvode radovi Izvođač je dužan proučiti najkasnije do roka za početak radova te je do navedenog roka dužan od Nadzornog inženjera pisanim putem zatražiti objašnjenje o nejasnim pojedinostima, ako ih ima i/ili dostavi dokumentacije.

**DOKUMENTACIJA IZVOĐAČA**

**Članak 14.**

Izvođač je dužan osigurati te predati Naručitelju, odnosno Nadzornom inženjeru u ugovorenim rokovima svu projektnu, atestnu i drugu dokumentaciju koju je sukladno primjenjivim propisima o gradnji dužan osigurati Izvođač, a koja je potrebna za izdavanje uporabne dozvole, odnosno uporabu građevine za koju se ne izdaje uporabna dozvola. Radovi se neće smatrati spremnim za preuzimanje sve dok Izvođač ne ispuni obvezu osiguranja predmetne dokumentacije.

Izvođač je dužan imati, čuvati i voditi na gradilištu dokumentaciju predviđenu primjenjivim propisima o gradnji te građevinsku knjigu, te je dužan u svako doba osigurati pristup navedenoj dokumentaciji Naručitelju i Nadzornom inženjeru.

**SUKOB INTERESA**

**Članak 15.**

Izvođač će poduzeti sve potrebne radnje i/ili mjere za sprečavanje ili okončanje bilo koje situacije koja može ugroziti nepristrano i objektivno izvršenje Ugovora.

**POVJERLJIVOST**

**Članak 16.**

Izvođač neće davati javne izjave o projektu, odnosno radovima koji su predmet ovog Ugovora bez prethodnog odobrenja Naručitelja.

Izvođač se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama bez prethodnog pristanka Naručitelja. Navedeno obvezuje Izvođača i po prestanku izvršavanja obveza te će Izvođač osigurati da ista obveza vrijedi i za njegovo osoblje.

**UVOĐENJE U POSAO**

**Članak 17.**

Naručitelj je dužan uvesti Izvođača u posao te o navedenom sastaviti zapisnik, i to se konstatira u građevinskom dnevniku.

Naručitelj je dužan predati Izvođaču bez naknade svu tehničku dokumentaciju potrebnu za izvođenje radova, te ostalu potrebnu dokumentaciju za pravilno izvršenje Ugovora u 1 primjerku **pri uvođenju u posao.**

Naručitelj je dužan pravovremeno osigurati stručan nadzor građenja, odnosno imenovati Nadzornog inženjera te će o predmetnom imenovanju obavijestiti Izvođača.

Naručitelj je dužan izvršiti prijavu građenja sukladno primjenjivim propisima o gradnji.

Izvođač je dužan čuvati dokumentaciju koju mu je predao Naručitelj s dužnom pažnjom i vratiti Naručitelju istu **do primopredaje radova**.

**PODUGOVARATELJI**

**Članak 18.**

Izvođač daje dio ugovora o javnoj nabavi sljedećem/im podugovarateljima:

1. (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja), broj računa podizvođača, predmet, količina, vrijednost podugovora.

Naručitelj neposredno plaća podugovaratelju. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio

Izvođač može tijekom izvršenja Ugovora podnijeti pisani zahtjev tijekom izvršenja ugovora o javnoj nabavi za:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor..

Predmetni zahtjev se dostavlja nadzornom inženjeru najmanje 20 dana prije planiranog izvođenja predmetnih radova sukladno vremenskom planu Izvođača i uvođenja podugovaratelja u posao.

Nadzorni inženjer daje mišljenje o osnovanosti zahtjeva, a temeljem predmetnog mišljenja Naručitelj se očituje o zahtjevu Izvođača u roku od 7 dana od zaprimanja mišljenja nadzornog inženjera kojim je utvrđena osnovanost zahtjeva.

Prije očitovanja o zahtjevu, Naručitelj će od Izvođača zatražiti važeće dokumente kojima se dokazuje da novi podugovaratelj nije u situacijama koje predstavljaju razloge isključenja koji su u postupku nabave koji je prethodio sklapanju Ugovora bili naznačeni i za podizvođače; ispunjava uvjete koji se odnose na financijsku te tehničku i stručnu sposobnost ako se Izvođač u postupku nabave oslonio na sposobnost podizvođača kojeg mijenja; posjeduje važeće ovlaštenje ili je član određene organizacije sukladno primjenjivim propisima.

Naručitelj neće odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
* u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Podugovorom se ne stvara ugovorni odnos između podugovaratelja i Naručitelja. Sudjelovanje podugovaratelja i odobrenje zahtjeva iz stavka 3. ovog članka te potpisivanje dodatka Ugovoru ne utječu na odgovornost Izvođača za izvršenje bilo koje obveze iz Ugovora.

**PRODULJENJE ROKA ZA IZVRŠENJE OBVEZA**

**Članak 19.**

Rok za izvršenje obveza koje čine predmet Ugovora može se produljiti:

 a) u slučajevima u kojima je Izvođač zbog više sile ili drugog događaja koji ima značenje promijenjenih okolnosti, koje nije uzrokovao Izvođač, nastalih nakon sklapanja Ugovora, koje se nisu mogle predvidjeti, bio spriječen izvoditi radove prema vremenskom planu.

b) za broj dana za koji zbog nepovoljnih vremenskih prilika nije bilo moguće izvoditi pojedine vrste radova, a koji odgovara trajanju prekida radova upisanom u građevinski dnevnik. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenih po Nadzornom inženjeru u građevinskom dnevniku.

 c) ako Naručitelj, odnosno Nadzorni inženjer, izda nalog o obustavi radova koja nije uzrokovana krivnjom Izvođača, za broj dana koji odgovara trajanju obustave.

 d) ako nastupi neki od uzroka kašnjenja koji daje pravo Izvođaču na produljenje roka za izvršenje obveza prema bilo kojem članku Ugovora.

 e) zbog bilo kojeg kašnjenja kojeg je uzrokovao Naručitelj ili osobe za koje on odgovara.

Zahtjev za produljenje roka za izvršenje obveza podnosi se Nadzornom inženjeru odmah po nastanku okolnosti na kojima se temelji zahtjev. U zahtjevu je potrebno opisati okolnosti na kojima se on temelji te dostaviti dokaze takvih navoda. U slučaju osnovanosti zahtjeva pristupa se izmjeni Ugovora te je izvođač dužan u roku od 15 dana od sklapanja dodatka ugovoru dostaviti revidirani vremenski plan iz kojeg je vidljiv novi rok završetka radova.

**UGOVORNA KAZNA**

**Članak 20.**

Ako Izvođač svojom krivnjom zakasni s ispunjenjem obveza koje čine predmet Ugovora te prekorači ugovoreni rok za ispunjenje ili obvezu ispuni neuredno, Naručitelj je ovlašten naplatiti ugovornu kaznu za svaki započeti dan kašnjenja, odnosno neurednog ispunjenja pa do urednog ispunjenja obveze. Dnevni iznos ugovorne kazne **20.000,00 kuna**, s time da ugovorna kazna ne može prijeći 10% ugovorene cijene radova. Pravo Naručitelja na ugovornu kaznu ne utječe na ostala prava koja ima po Ugovoru.

Ugovorna kazna u smislu prethodnog stavka teče od proteka roka za izvršenje obveza koje čine predmet Ugovora do dana stvarnog izvršenja obveza u skladu s Ugovorom navedenog u potvrdi o preuzimanju.

Ugovorna kazna ne oslobađa Izvođača obveze da dovrši radove ili od bilo koje druge ugovorne obveze.

Ako je Naručitelj stekao pravo na naplatu ugovorne kazne u iznosu od 10% ugovorene cijene radova može, nakon slanja obavijesti Izvođaču, aktivirati jamstvo za uredno ispunjenje Ugovora.

**IZVJEŠTAJI O NAPREDOVANJU RADOVA**

**Članak 21.**

Izvođač će sastavljati mjesečne izvještaje o napredovanju i dostavljati ih Nadzornom inženjeru, do 5-og u mjesecu za prethodni kalendarski mjesec.

Svaki izvještaj će sadržavati:

1. detaljan opis napredovanja radova u mjesecu na koji se izvještaj odnosi i plan napredovanja radova za sljedeći mjesec,
2. fotografije koje pokazuju fazu izrade i napredovanje radova na gradilištu,
3. usporedbe stvarnog i planiranog napredovanja za stavke plana koje su u kašnjenju, u slučaju kašnjenja, kao i predložene mjere za izbjegavanje kašnjenja.

**OBILAZAK RADOVA / PREUZIMANJE RADOVA**

**Članak 22.**

Izvođač će pisanim putem obavijestiti nadzornog inženjera najkasnije 7 dana unaprijed o datumu dovršetka radova i zatražiti preuzimanje radova. Temeljem zahtjeva Izvođača Nadzorni inženjer, u svrhu obilaska radova, poziva predstavnike Naručitelja te poduzima druge radnje potrebne za pregled radova. Za slučaj da obilazak radova zbog vrste radova traje više od jednog dana, danom obilaska smatra se posljednji dan.

Obilasku radova prisustvuju i Izvođač i Nadzorni inženjer. O obilasku radova sastavlja se zapisnik. U zapisniku se navodi zatečeno stanje radova, odnosno nedostaci radova, ako ih ima.

Preuzimanje radova vrši se izdavanjem potvrde o preuzimanju sukladno odredbama ovog članka.

Ako se prilikom obilaska radova utvrdi da radovi nisu dovršeni sukladno Ugovoru ili primjenjivim propisima o gradnji odbit će se zahtjev Izvođača za preuzimanjem radova i nadzorni inženjer će naložiti Izvođaču poduzimanje radnji i radova koji su potrebni da bi se radovi mogli preuzeti.

Ako se prilikom obilaska radova utvrdi da su radovi dovršeni sukladno Ugovoru i primjenjivim propisima o gradnji izdat će se potvrda o preuzimanju u roku od 20 dana od dana obilaska radova.

Osim Nadzornog inženjera potvrdu o preuzimanju potpisuje i Naručitelj. Potvrdu o preuzimanju Izvođaču dostavlja Nadzorni inženjer uz popratni dopis. Danom preuzimanja radova smatra se dan izdavanja potvrde.

**OKONČANI OBRAČUN**

**Članak 23.**

Okončani obračun vrši se nakon izdavanja potvrde o preuzimanju radova. Po utvrđenom okončanom obračunu Izvođač podnosi okončanu situaciju uz koju će dostaviti preslike svih listova ovjerene građevinske knjige. Okončanu situaciju Izvođač podnosi Nadzornom inženjeru u 6 primjeraka.

Po potpisanoj okončanoj situaciji ugovorne strane nemaju nikakvih daljnjih međusobnih potraživanja osim onih koji po prirodi Ugovora i dalje postoje (npr. pravo na regres zbog popravljanja šteta trećim osobama, otklanjanje nedostataka i sl.).

**JAMSTVENI ROK**

**Članak 24.**

Izvođač jamči za kvalitetu ugovorenih radova i odgovara za nedostatke u izvedenim radovima u razdoblju od \_\_\_\_\_mjeseci od izdavanja potvrde o preuzimanju.

O uočenim nedostacima Izvođač će biti obaviješten što je prije moguće, a najkasnije u roku od mjesec dana od otkrivanja nedostatka. Izvođač je dužan otkloniti prijavljene nedostatke u roku od 8 dana od primitka zahtjeva Naručitelja ili u dužem primjerenom roku kojeg odredi Naručitelj u svojem zahtjevu. U slučaju da Izvođač ne postupi po zahtjevu Naručitelja i otkloni nedostatke, Naručitelj je ovlašten koristiti se svim pravima predviđenim primjenjivim propisima, a u slučaju manjeg nedostataka ujedno može otkloniti nedostatak sam ili pomoću trećih na račun Izvođača.

Zahtjeve po osnovi odgovornosti Izvođača za vrijeme jamstvenog roka ovlašten je u ime Naručitelja postavljati i nadzorni inženjer.

U slučaju neizvršenja, odnosno neurednog izvršenja obveza Izvođača u jamstvenom roku Naručitelj je ovlašten na aktivaciju jamstva za otklanjanje nedostataka u jamstvenom roku.

**JAMSTVO ZA UREDNO ISPUNJENJE UGOVORA**

**Članak 25.**

Izvođač će dostaviti Naručitelju jamstvo za uredno ispunjenje ugovora najkasnije u roku od **10** dana od dana uvođenja u posao. Jamstvo za uredno ispunjenje ugovora predstavlja osiguranje Naručitelju za slučaj povrede ugovornih obveza od strane Izvođača. Jamstvo je bankarska garancija koja mora biti bezuvjetna na „prvi poziv“ i „bez prigovora“ u visini 10% (deset posto) neto ugovorenih radova, na kojoj je kao korisnik naznačena Općina Kloštar Podravski.

U slučaju propusta Izvođača da dostavi jamstvo za uredno ispunjenje ugovora u zadanom roku, Naručitelj može raskinuti Ugovor i naplatiti Izvođačevo jamstvo za ozbiljnost ponude.

Jamstvo za uredno ispunjenje ugovora Naručitelj ima pravo naplatiti u slijedećim slučajevima:

1. u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete sa pripadajućim kamatama,
2. radi naplate ugovorne kazne zbog zakašnjenja Izvođača u ispunjenju svojih obveza koje čine predmet Ugovora, i to u visini ugovorne kazne,
3. u slučaju povrede Ugovora od strane Izvođača koja može dovesti do raskida Ugovora, kao i u slučaju raskida Ugovora uzrokovanog isključivo krivnjom Izvođača, i to u punom iznosu jamstva,
4. u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje,
5. u slučaju neopravdanog propusta Izvođača da dostavi sukladno Ugovoru jamstvo za otklanjanje nedostataka u jamstvenom roku, u punom iznosu;
6. u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane Nadzornog inženjera,
7. uvijek kada je to predviđeno ostalim odredbama ovog Ugovora.

Prije postavljanja zahtjeva za naplatom jamstva za uredno ispunjenje ugovora, Naručitelj će o svojoj namjeri obavijestiti izvođača i u toj obavijesti navesti razlog aktivacije jamstva.

Jamstvo za uredno ispunjenje ugovora bit će vraćeno u roku od 30 dana od primopredaje radova.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 26.**

Izvođač jamči za ugovornu kvalitetu izvedenih radova, odnosno za otklanjanje nedostataka u jamstvenom roku.

Izvođač je obvezan Naručitelju u roku od 15 dana od povrata jamstva za uredno izvršenje ugovora dostaviti jamstvo za otklanjanje nedostataka u jamstvenom roku. Jamstvo iznosi 10 % neto ugovorenih radova, u obliku bankarske garancije „bez prigovora“ i „na prvi poziv“ na kojoj je kao korisnik naznačen Općina Kloštar Podravski s rokom valjanosti od \_\_\_\_ mjeseca.

Jamstvo za otklanjanje nedostataka u jamstvenom roku predstavlja osiguranje Naručitelju za slučaj da Izvođač u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Naručitelj ima pravo zatražiti aktivaciju jamstva za sve iznose za koje davatelj jamstva odgovara u skladu s izdanim jamstvom zbog propusta Izvođača da popravi nedostatke ili naknadi štetu, u skladu s odredbama jamstva i do visine iznosa na koje ono glasi. Prije postavljanja zahtjeva za naplatom jamstva za otklanjanje nedostataka u jamstvenom roku Naručitelj će o svojoj namjeri obavijestiti Izvođača i u toj obavijesti navesti razlog aktivacije jamstva.

U slučaju sklapanja ugovora sa zajednicom ponuditelja jamstvo za otklanjanje nedostataka u jamstvenom roku mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici ponuditelja.

**IZMJENE UGOVORA**

**Članak 27.**

Ugovorna strana kod koje su nastupile okolnosti zbog kojih se traži izmjena Ugovora upućuje zahtjev za izmjenu Nadzornom inženjeru koji je dužan u roku od 10 dana dostaviti svoje mišljenje objema ugovornim stranama. Druga ugovorna strana očitovat će se prihvaća li predloženu izmjenu u roku od 10 dana od primitka mišljenja Nadzornog inženjera.

Za izmjene manjeg značaja, kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni, te učinak promjene nastupa kada druga strana zaprimi takvu obavijest.

**POVREDA PRAVA TREĆIH**

**Članak 28.**

Izvođač je dužan sanirati sve nastale štete uslijed građenja. Troškovi i radovi povezani sa sanacijom nastale štete se posebno ne obračunavaju i ne plaćaju, već se podrazumijeva da su uključeni u ukupnu ugovornu cijenu.

Izvođač je obvezi štititi, obeštetiti, ne smatrati odgovornim i braniti Naručitelja i njegove djelatnike od svih i protiv svih potencijalnih i stvarnih šteta, odgovornosti, materijalnih zahtjeva, traženja, pravnih radnji i pravnih odluka uzrokovanih povredom Ugovora od strane Izvođača i/ili osoba za koje Izvođač odgovara.

U slučaju bilo kakvih odštetnih zahtjeva trećih osoba prema Naručitelju, a koji proizlaze iz izvršenja obveza Izvođača po ovom Ugovoru, Izvođač se obvezuje takve zahtjeve u cijelosti preuzeti.

**RASKID UGOVORA**

**Članak 29.**

Svaka ugovorna strana ima pravo, sukladno ugovornim odredbama koje uređuju raskid Ugovora, raskinuti ugovorni odnos ako druga ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u naknadnom roku koji joj za to ostavi druga ugovorna strana.

**RJEŠAVANJE SPOROVA**

**Članak 30.**

Ugovorne strane će sve sporove koji nastanu u vezi s Ugovorom nastojati riješiti mirnim putem, a ukoliko se ne riješi, ugovorne strane ugovaraju nadležnost stvarno nadležnog suda.

**ZAVRŠNE ODREDBE**

**Članak 31.**

Ovaj Ugovor sklapa se u četiri primjerka te ga ugovorne strane u znak prihvaćanja prava i obveza po svojim zakonskim predstavnicima vlastoručno potpisuju te svaka strana zadržava dva primjerka Ugovora.

**KLASA:**

**URBROJ:**

**U Kloštru Podravskom,**

 **ZA NARUČITELJA: ZA IZVOĐAČA**

 **Načelnik**

 **Siniša Pavlović**